
Cas di Aruba y ATA Europa 
cu gratitud pa e cooperacion ricibi 
durante di 2011 ta desea un y tur 
un Bon Pasco y 
un Prospero Aña 2012, 
yena cu salud, dicha y bendicion 

Mientras cu paisnan grandi tin complicacion cu nan rating, Aruba a 
enfrenta e retonan grandi cu nan a haya nan mes confronta cu nan y 
a logra mantene nan A-rating y a cambia e “negative outlook” pa uno 
stabiel. “E trabao cu e Gobierno aki a realiza, a haci e diferencia cu Aruba 
por drumi trankil anochi awor,” esaki ta loke Prome Minister mr. Mike 
Eman, compaña pa Minister di Finanza ing. Mike de Meza y Minister di 
Asuntonan Economico Michelle Hooyboer-Winklaar, a duna di conoce 
despues di a ricibi e evaluacion for di Standard and Poor’s. 


Eman a tuma e pasonan dificil 
pa atende e debilidadnan den 
e sistema di seguro medico di 
Aruba y e sistema di pensioen di 
trahadornan publico, incluyendo 
aumento di prima cu ta wordo 
paga y e edad di retiro, como tambe 
introduciendo un plan di pensioen 
general. Implementacion efectivo 
di e medidanan recientemente 
anuncia lo atende cu algun di 
e aspectonan importante di e 
problemanan fiscal y presionnan 
di gasto den pasado, como tambe 
reforsa e “actuarial position” di e 
plan di pensioen. 
E pronostico stabil, nan ta splica, 
ta refleha Standard & Poor’s su 
expectativanan cu e Gobierno lo 
mantene su mes na e plan fiscal a 
mediano plaso pa reduci e deficit 
fiscal y logra yega na 3% di su GDP 
na 2013 for di e mas o menos 6.8% 
cu e ta ser calcula pa 2011. “Nos ta 
spera cu Gobierno lo sigui busca 
consensus politico via di dialogo 
social riba introduccion di mas 
medida pa “boost” e entradanan. 


Standard & Poor’s a evalua Aruba su pronostico di negativo pa stabiel 


Hulanda ta bay inverti grandemente den su relacion cu Aruba. Relaciona 
cu esaki Prome Minister Eman di Aruba y Minister Piet Hein Donner 
di Asuntonan Interior y di Reino a firma un protocol di cooperacion. 
Den e documento aki ta poni cu Hulanda ta bay comparti conocimento 
y experiencia cu Aruba y tambe lo lobby activamente den e mundo 
empresarial pa promove Aruba como un hub entre Europa y Latino y 
America Central. 


E protocol ta regla cu Aruba ta bay 
saca probecho di e bon relacion 
(comercial) cu Hulanda tin den 
mundo. Realisacion di e protocol 
ta bay drenta na vigor masha 
lihe. Pa dia 14 di December caba, 
durante e conferencia di Reino, 
tur e ministerionan envolvi hunto 
ta instala gruponan di trabou cu 
lo traha riba plannan di accion 
concreto. Cu firmamento di e 
protocol di cooperacion Hulanda ta 
honra e deseo di Aruba pa haci mas 
uso di e lazonan cu Reino pa drenta 
den un partnership strategico. 


Cu Donner ta califca Aruba como 
partner preferencial por conta cu 
sosten total di Tweede Kamer na 
Hulanda. E promesanan extenso 
por wordo mira tambe como un 
muestra di confiansa den Gabinete 
Mike Eman. 
Despues cu Donner y Eman a firma 


amplio entre Aruba y Hulanda, y 
Aruba y Reino. Pero cu tambe ta 
mustra cu e tipo di cooperacion aki 
ta mustra e bentaha pa ta den Reino 
y traha hunto cu Reino. Minister 
Donner: ‘Nos mester ta contento cu 
firmamento di e Protocol pasobra, 
na mi opinion, e ta e prome paso 
pa yega na duna un otro contenido 
na e relacion entre e paisnan den 
Reino. No mas for di e postura cu 
“Hulanda ta duna algo pa ...” sino 
caminda tur ta beneficia, busca 
caminda tin interes comun pa por 
pone e Protocol funciona.’ 


Posicion stategico 


E mandatario a splica tambe riba 
e posicion strategico di Aruba pa 
cu e paisnan Latino, caminda cu 
Hulanda tambe tin interes den e 
area aki. Na mesun momento e ta 
mustra cu e Protocol no solamente 


ta papia di interesnan economico, 
pero tambe con riba nivel halto 
por yega na palabracionnan riba 
investigacion encuanto energia 
duradero, salubridad publico, etc. 
Loke si e mandatario a expresa ta 
cu e no ta spera cu lo bay tarda 
pa instala e diferente comisionnan 
cu lo mester bay traha riba e 
areanan di cooperacion palabra 
den e Protocol.Y a recorda cu den 
e documento firma ta para cu pa 
december, esakinan lo mester ta 
cla. 


E acuerdo aki ta start cu Aruba y 
e mandatario a expresa deseo cu e 
otro paisnan tambe cuminsa traha 
riba e tereno aki, pasobra e manera 
di traha ta duna preferencia na un 
Reino caminda ambos tin interes 
ventahoso pa ta den Reino, pero 
tambe tin interes bentahoso pa sali 
afo hunto como Reino. 


Aruba y Hulanda fuerte hunto; protocol di 
cooperacion 
firma 


e protocol, nan a bisa di ta spera 
cu ambos pais tin beneficionan 
na abundancia di e impulso nobo 
di e protocol di cooperacion aki 
cu ta basa riba un relacion igual 
y confiansa mutuo. ‘Esaki en 
absoluto no tin nada que ver cu 
restriccion di nos autonomia’, asina 
Prome Minister Eman a enfatisa. 
‘Al contrario, esaki ta hustamento 
engrandece nos independencia. 
E cooperacion aki no ta enfoca 
riba ampliacion di e relacionnan 
gubernamental, pero ta pa facilita 
iniciativanan economico y social. 
Hustamente dor di e protocol di 
cooperacion aki pais Aruba ta para 
mas fuerte den Reino y den resto 
di mundo’. 


Hulanda ta sumamente contento cu 
e iniciativa di Aruba pa e Protocol 
di Cooperacion cu a logra yega na 
dje, cu ta trece un relacion mas 


E relato cu e agencia a manda 
pa Gobierno ta bisa den su 
introduccion cu “nos a revisa e 


pronostico riba Aruba pa stabil 
for di negativo pa refleha reciente 
reformanan 
y 
prospectonan 


mehora pa crecemento cu ta 
reduci e riesgonan a largo plaso pa 
finanzanan publico”. 
Den e relato ta wordo bisa cu e 
cambio den e aspecto di pronostico 
ta refleha e reciente reformanan 
pa atende e puntonan debil den 
e sistema di pensioen di Aruba y 
su sistema di cuido di salud, cual 
lo mester reforsa e finanzanan 
publico a largo plaso, bahando 
e futuro presionnan fiscal. E 
combinacion di reapertura di e 
refineria, prospecto di crecemento 
faborabel den e proximo aña, y 
varios medida fiscal probablemente 
lo contene e reciente subida den e 
peso di e debe general di Gobierno 
y stabilisa esaki bou di 50% di e 
GDP den e proximo añanan. 
E agencia ta bisa cu Aruba su 
economia prospero, cu un GDP per 
capita di mas o menos 25 mil dollar, 
democracia stabiel, nivel halto di 
desaroyo social, y un “balance 
sheet” fuerte, ta apoya su balor di 
credito. 
E informe tambe ta bisa cu 
Gobierno di Prome Minister Mike 

Mensahe di Fin di Aña di Minister Plenipotenciario 


Apreciable conciudadanonan, 


Un otro fin di aña ta dilanti porta y nos tur ta hasiendo nos preparacion pa refleha 
hunto, den un ambiente di paz y harmonia, riba e berdadero nificacion di Pasco. 


Na e momentonan aki nos pensamentonan ta bay naturalmente na nos sernan keri, 
nos famia, amigo y conocirnan. Nos ta sinti e necesidad pa bishita otro y expresa nos 
amor y amistad, un na otro. Pa nos hendenan cu ta leu for di cas esaki ta tambe un di e 
momentonan carga di nostalgia. Recuerdo di e ambiente dushi di fiesta y celebracion 
cu ta caracterisa nos isla stima Aruba y su hendenan. 


Un otro aña ta pasando y ta bon pa mira atras y evalua unda nos tabata y na unda nos a yega conhuntamente, como pueblo. Nos 
gobierno e ultimo aña aki a continua cu su trabao cu ainda mas energia y determinacion pa cumpli cu e anhelo di nos pais y su 
hendenan. Ariba tur tereno Aruba a bolbe conoce progreso, adelanto y mehoracion. E relacion den Reino a keda e enfoke principal 
di e gestion di Gabinete Mike Eman I. Esaki ta e aña den cual a seya e compromiso entre Aruba y Hulanda, atravez di un protocol 
di cooperacion cu ta cubri un variedad di tereno. E dos paisnan aki a haya otro den un vision comparti di locual Reino Hulandes 
mester para p’e, esta un alianza strategico cu ta brinda oportunidadnan nobo pa cada un y cu ta afirma e balornan comparti, 
lagando e posicion autonomo di e paisnan intacto. A keda demostra cu nos Reino ta ofrece posibilidadnan productivo y di mutuo 
beneficio, si nos enfoca mas tanto ariba loke ta uni nos y no na loke ta separa nos for di otro. Firmando e acuerdo aki, gobierno 
a logra establece un agenda di cooperacion cu nunca antes tabata existi, pero cu tabata hasi hopi falta. Solamente asina Reino 
Hulandes ta haya su contenido real y ta ofrece perspectiva na nos hendenan. 


Den e mesun sentido Aruba a sali tuma e iniciativa pa stimula e cooperacion y metanan comun cu e paisnan nobo, Curacao y 
Sint Maarten. E Acuerdo di Arikok a haya continuacion den un di dos acuerdo, esta “Acuerdo di Santa Martha”. Cu esaki nos a 
dal un stap grandi den direccion di e cooperacion boluntario entre nos pueblonan den Caribe. 


E dialogo social cu Gobierno a inicia conhuntamente cu e partnernan social, a demostra di ta un plataforma ideal pa discuti, 
ahusta y establece cambionan importante, di caracter permanente. Entre otro a logra introduci un serie di cambionan den nos 
sistema di pensioen cu e meta pa salvaguardia nos fondo di pensioen. Pa nos hendenan den condicionnan vulnerabel, Gobierno 
atrobe a ahusta e suma di asistencia material, beneficiando particularmente nos hobennan cu ta bay scol. 


E progreso a haya su refleho concreto mediante e plan Bo Bario. Un plan cu ta ensera un serie di projectonan pa mehora e calidad 
di bida di nos hendenan den nan ambiente di biba y recrea. Asina tambe ta trahando incansablmente pa duna nos ciudadnan 
principal, Oranjestad y San Nicolas, un cara nobo y atractivo, tanto pa e miles di turistanan, como tambe nos propio hendenan. 
E projecto Linear park lo contribui substancialmente na amplia e posibilidadnan pa recreacion, como tambe eleva e calidad di 
bida y salud di nos ciudadanonan. 


Cu e establecimento na Aruba di e instituto di investigacion TNO, e academia di arte ‘Rietveld’, e compania estatal Hulandes 
Gasunie, e compania di mulinanan di biento na Vaderpiet y Schiphol Group, nos pais a logra un posicion di liderazgo ariba un 
cantidad di tereno den nos region; un ehempel pa paisnan di Caribe y America Latina. 


Na Augustus Gabinete di Minister Plenipotenciario a bolbe yama bon bini na centenar di hobennan Arubiano kendenan a bin 
continua nan estudio aki na Hulanda. Cas di Aruba ta mas cu antes comprometi na asisti y duna oido na e deseo, dificultad y 
preocupacionnan di nos hobennan kendenan ta haya nan mes confronta cu e retonan di adaptacion na condicionnan di bida y 
estudio akinan. Cas di Aruba su portanan ta habri na tur momento pa brinda asistencia na tur nos ciudadanonan cu un of otro 
pregunta of inkietud. 


Aña 2011 tabata e aña den cual Aruba a celebra cu masha orguyo e 25 añanan di su Status Aparte. Na diferente momento, du- 
rante henter aña, tanto na Aruba, como na Hulanda, a para keto na e hecho historico y festivo aki y su nificacion pa nos pais. 
“Arubadag” e aña aki a kibra e record di mas tanto bishitante. Danki na tur esnan kendenan for di principio di siglo pasa, te den 
nos historia recien a lucha pa logra e posicion autonomo cu nos pais ta disfruta di dje. Aruba awe, ta un pais democraticamente 
madura, cu un sentido firme y defini encuanto su futuro y e ta tarea di nos tur pa percura pa e futuro generacionnan compronde 
y balora e libertadnan adkiri. 


Conciudadanonan, nos pensamentonan ta dirihi ariba tur esnan cu a bay nos dilanti. Nan lo hasi falta sigur den e dianan di 
reflexion y fiesta aki, sinembargo nos Fe den nos Creador ta fortalece nos den e conviccion cu nan ta na un mihor lugar. 


Den e dianan di Pasco y Aña Nobo hopi di nos hendenan ta pase leu for di nan famianan. Pero mi ta sigur cu hopi di nos den curason 
lo ta cerca di cas. Den nomber di mi famia, staff y personal di Cas di Aruba mi ta desea boso tur feliz dianan di fiesta. Cu e aña 
nobo trece bendicion, salud y prosperidad den boso hogar. Y cu semper boso corda: “Tur cos pa Aruba!” 


Edwin B. Abath 
Minister Plenipotenciario di Aruba 
Den Haag 

Minister 
Plenipotenciario 
di 
Aruba sr. Edwin Abath a efectua 
na WTC na Rotterdam e apertura 
di e prome edicion di Aruba 
Recruitment Event. E mandatario, 
conhuntamente cu srs. Tristan 
Every y Quincy Sint Jago di Flinx. 
biz, organisadornan di e evento, a 
corta e sinta. 


Na e ocacion aki sr. Abath tabata 
tin palabra di elogio pa e compania 
Flinx, kende a tuma e iniciativa 
pa organisa un “recruitment 
event”, cu despues di hopi luna di 
preparacion awor a bira realidad. 
‘Gobierno di Aruba ta apoya 
iniciativanan asina pa informa nos 
hendenan ariba e oportunidadnan 
cu Aruba ta brinda nan awendia. 
Aruba ta un pais ambicioso cu ta 
canando dilanti riba hopi area. 
Esaki ta haci cu nos pais ta un 
ehempel pa otro paisnan’, asina sr. 
Abath a bisa. 


E mandatario a bisa cu Gobierno 
di Aruba ta invertiendo hopi den 
projectonan pa renoba cuidad y 
barionan na Aruba. Mescos ta e caso 
cu projectonan di infrastructura. 
Hopi atencion di Gobierno ta 
concentra ariba energia alternativo 
y sostenible. ‘E desaroyo aki ta ha- 
briendo hopi oportunidad pa nos 
“professionals” aki na Hulanda y un 
evento manera Aruba Recruitment 
Event ta sirbi como un vinculo pa 
trece e desaroyo aki na atencion 
di e comunidad Arubiano aki na 
Hulanda, en especial e Arubiano cu 
ta desea pa regresa su pais’. 
Finalmente sr. Abath a bisa di ta 
convenci cu e Recruitment Event 
lo bira un exito y cu mas edicion lo 
sigi den añanan cu ta bin. 


Sr. Tristan Every, na nomber di 


Flinx a gradici Gobierno di Aruba 
pa e sosten y confiansa na e Aruba 
Recruitment Event y tambe na e 
companianan y organisacionnan 
cu a bini di Aruba pa participa na 
e prome Aruba Recruitment Event 
na Hulanda. 


Despues di e apertura Minister 
Plenipotenciario, acompaña pa su 
esposa sra. Dynia Abath-Muller 
y nan yui muher Clyo Abath, a 
bishita e diferente standnan, 
entre nan e stand di Gobierno 
di Aruba. E stand aki a brinda 
informacion ariba e projecto 
BoAruba, informacion ariba e Ley 
pa Reduccion ariba e prestamo pa 
studia, cual recientemente a wordo 
introduci, informacion general di e 
diferente departamentonan di Cas 
di Aruba, di e European House y 
Centro di TNO na Aruba. 


Na WTC Rotterdam e compania 
Flinx di e rumannan Every y 
Quincy Sintiago a tene e prome 
Aruba Recruitment Event. E trabau 
tabata hopi, pero e recompensa 
grandi. E evento a resulta un 
logro grandi. Hopi hende, interes 
grandi, bon participacion y na 
final un tremendo satisfaccion ya 
cu e meta a wordo cumpli. 


Den oranan di atardi Prome 
Minister Eman kende semper a 
kere den e evento aki y a duna e 
organisadornan su palabra cu e lo 
ta presente y hiba palabra, tabatey 
y a hiba un discurso di kita sombre 
den un sala yen cu hendenan 
entusiasma pa tende kico ta 
pasando na Aruba y con nan por 
aporta na nan pais. Eman a conta 
con na aña 2009 Aruba tabata 
den un crisis grandi sin mucho 
perspectiva y awe e mesun Aruba 
aki ta ‘booming’. Cu un bunita 
presentacion Eman a ilustra con 
Aruba den e ultimo dos añanan 
aki a traha pa a sali di e situacion 
penoso cu e tabata den. 
Mientras cu hopi pais na mundo 
ta luchando pa sobrebibi, Aruba a 
pone un linea di maneho y vision 
su dilanti cu a duna su frutonan. 
E crecemento economico e aña 
aki ta casi 11%. Standard & Poor’s 
a duna Aruba un evaluacion 
positivo recientemente; Aruba a 
bay di negativo pa stabil. Esaki ta 
dor di trabounan duro riba un nivel 


nacional cu a wordo haci durante 
e ultimo dos añanan cu a refleha 
su mes den un mehoracion di 
confiansa. Turismo ta bayendo mas 
cu bon y ta sigui crece. A drecha e 
relacion cu Reino. E presion grandi 
cu tabatin entre Hulanda y Aruba 
ya no tey mas y e confiansa ta bek. 
Refineria Valero a dicidi di sigui 
cu su operacionnan na Aruba y 
KLM y Carnival Cruises cu no 
tabata bin Aruba mas, a regresa. 
Logronan grandi cu ta yudando 
economia di Aruba. BoAruba, 
e plan magistral di e actual 
gobierno a wordo treci padilanti 
dor di Prome Minister Eman y el 
a splica un pa un e proyectonan 
cu sea ta bou pleno construccion 
of cu ta cabando of ta cla caba. 
Watertoren na Playa, edificio di 
Corte, centronan di ciudad na 
Oranjestad y San Nicolas, e Green 
Corridor cu ta e vierbaansweg 
di Playa pa San Nicolas, Linear 
Park, Containerhaven, Binnenhof, 
21 bario cu ta wordo renoba 
completamente y hopi mas. 


Pero, dor cu calidad di bida di 
e hendenan tambe ta di gran 
importancia pa e actual gobierno 
a 
crea 
e 
departamento 
di 
‘gemeenschapszin’ cu ta enfoca riba 
e bida di e ciudadano di Aruba. E 
conferencia “Happy Community” 
na Aruba, ta concentra riba 
comunitarismo y con trece bek 
e fibranan di amistad, amor y di 
convivencia den e comunidad. 


Exitoso Aruba Recruitment Event 
na WTC Rotterdam 


Prome Minister Eman cu discurso excelente 


ARE a cumpli cu su meta 

Na e prome edicion di e Aruba 
Recruitment Event (ARE) na WTC 
Rotterdam a participa alrededor 
di 15 compania, organisacionnan 
y departemento di Gobierno for di 
Aruba. Noticiero a bishita ARE y 
a papia cu algun participantenan 
ariba nan expectativanan pa cu 
ARE y nan experencia cu e evento 
aki. 


Pa loke ta expectativa di ARE sra. 
Xiomara Gomez di Caribbean 
Mercantile Bank (CMB) a bisa cu 
nan expectativa tabata halto. ‘Nos 
tin tres posicion den CMB pa yena, 
di cual nos a haya 30 solicitacion. 
Un total di 24 persona no a bin na 
remarce pa un entrevista y a laga 
nos cu seis hende pa entrevista. 
Mi experencia personal tabata cu e 
porcentahe “young professionals” 
por tabata mas halto.’ 
Sr. Edsel Lopez di Pricewaterhouse 
& Coopers (PwC) a bisa cu su 
expectativa pa e tipo di recruitment 
event asina no ta halto, pero ta 


haya importante pa participa. ‘Mi 
experencia ta cu bo no ta logra 
haya e personanan di biaha na un 
evento asina, pero bo ta drenta den 
contacto cu hende y na final despues 


semper tin personan ta “end up” ta 
bin traha pa nos.’ Pa sr. Orlando 
Hoevertsz di Hoevertsz Architect 
Design (HAD) e expectativa tabata 
hopi abou. E ta splica: ‘Mi no tabata 


mester di hende, pero mas bien mi a 
participa pa “support” e evento aki. 
Alabez mi ta portavoz pa e mundo 
di construccion di Aruba. Loke cu 
si mi mester bisa ta cu e evento 
aki a dunami e oportunidad pa 


fortifica mi “data base” y asina mi 
tin nombernan di personanan cu 
si den futuro mi lo mester di nan, 
mi por acerca nan pa proyectonan 
na Aruba’. 


E departamento di Planificacion 
Laboral a particpa pa prome biaha 
na un evento asina. Sra. Jacqueline 
Roga a bisa ariba nan expectativa 
pa cu ARE. ‘Pa un prome biaha, 
e ta hopi bon. Primeramente mi 
mester bisa cu e evento tabata 
hopi professional hinca den otro. E 
assistencia tabata bon y nos tabata 
contento di mira y papia cu hopi 
persona cu a caba nan estudio y tin 
e deseo pa regresa Aruba’, asina sra 
Roga a bisa. 


Alabez sra. Roga a bisa cu nan 
tabata tin e oportunidad pa duna 
splicacion ariba e maneho laboral 
nobo di minister di Labor Otmar 
Oduber pa cu DPL. ‘Na e jobcenter 
nos ta hopi mas enfoca ariba 
“arbeidsbemiddeling”. Asina cu 
nos haya e cv y e profiel di e perso- 
nanan, nos ta cuminsa na sondea 
pa un trabao pa e persona. Nos ta 
bishita e companianan pa mira si 
tin un match entre loke e compania 
ta busca y e buscador di trabao.’ 
E otro participantenan na ARE 
tambe tabata tin palabra di elogio 
na e organisadornan pa a pone un 
evento hopi professional ariba pia. 
Sra. Gomez di CMB a bisa sigur un 
evento asina lo mester tuma lugar 
cada aña. Sr. Orlando Hoevertsz 
tambe ta comparti e opinion aki. 
‘Si bo tene algo asina cada aña bo 
ta zorg pa continuidad y bo ta keda 
den contacto cu e “professionals” 
cu ta bibando na Hulanda.’ Sra. 
Roga di DPL ta bai mas leu di bisa 
cu un evento asina lo mester keda 
organisa dos biaha pa aña. 


Pa loke ta trata e periodo di prome 
siman di December, e opinionnan 
tambe ta varia. Sra. Gomez a pensa 
cu e periodo – cu ta friu y por yobe 
hopi – por haci cu menos persona ta 
bin un evento asina. Sr. Hoevertsz 
a bisa cu pa companianan den e 
mundo di construccion elo prefera 
un otro periodo cu no ta asina cerca 
di e “bouw stop” di December. 


Prome Minister Eman a splica 
pakico Aruba kier su hendenan bek 
pa traha y yuda hiba e pais dilanti 
y pa ilustra con serio gobierno ta 
den esaki a bin cu e rebaho riba 
e “Arubalening” di 30% pa asina 
duna e hoben cu kier bin bek e extra 
empuhe ora di tuma su decision. 
Eman a wordo interumpi pa un 
aplauso grandi y gritonan di apoyo 
ora el a haci e anuncio aki. 


E preguntanan cu a sigui despues 
di e presentacion excelente di 
Prome Minister Eman ta duna 
indicacion cu e interes pa bay bek 
Aruba ta grandi. Prome Minister 
Eman y e organisadornan a logra 
nan meta cu e evento aki, esta 
interesa hobennan pa regresa nan 
pais bek. 


Satisfaccion bao participantenan 
na Recruitment Event 

Recientemente un delegacion di 
Aruba, encabeza pa Ministernan 
Mike de Meza y Otmar Oduber 
tabata presente na Brazil pa ta 
parti di e mision economico 
cu Hulanda a realiza na e pais 
Suramericano aki. 


No por bisa nada otro cu e mision 
aki tabata un exito rotundo pa nos 
isla, caminda cu Aruba a habri 
posibilidadnan enorme pa nos 
pais. Esaki ta promer biaha den 
historia cu ta bishita Brazil y ta yega 
na palabracionnan riba e nivelnan 
mas halto di gobernacion. 
Akinan mester tene na cuenta 
cu Brazil ta un poder mundial 
emergente, caminda e ta un di e 
10 economianan di mas grandi 
di mundo y nan ta conciente di e 
poder cu nan tin na e momentonan 
aki. Den e mesun cuadro por 
menciona cu e relacion entre Brazil 
y Hulanda ta uno hopi fuerte unda 
cu Hulanda ta e di dos inversionista 
di mas grandi na Brazil (despues di 
Merca). 
Aruba, a traves di Ministernan 
Oduber y de Meza a haci uso di 
e oportunidad aki pa logra e 
contactonan riba e nivel di mas 
halto na Brazil. 


Minister Otmar Oduber a topa 
cu diferente gobernantenan y a 
yega na palabracionnan cu ta hopi 
positivo pa Aruba den diferente 
area. 
Asina por menciona cu el a topa cu 
Secretario di Estado pa Desaroyo 


Economico, Energia, Industria y 
Servicio. Durante e reunion aki a 
bin dilanti cu un idea cu a keda 
critaliza y na Maart 2012 lo bira un 
realidad. 
Ta asina cu e dos ministernan 
di Aruba a bin dilanti cu e 
idea pa organiza un Cumbre 
Economico na Aruba riba nivelnan 
gubernamental y comercial, idea 
cu a cay den hopi bon tera y tanto 
secretario di estado Brazilero como 
tambe Hulandes a sostene e idea 
aki inmediatamente. Intencion 
di e cumbre aki ta pa enfoca 
riba e relacionnan Brazil-Aruba- 
Hulanda riba tereno comercial 
y di inversion. E concepto ta cu 
Aruba por bira e hub entre Brazil 
y Europa mientras cu Hulanda por 
bira e porta na Europa pa Brazil. E 
Cumbre Economico lo tuma lugar 
den luna di maart 2012. 
Den e combersacionnan tanto e 
Minister di Agricultura di Brazil 
como e Vice-Minister di Desaroyo 
Industrial y Comercio Exterior 
hunto cu su Secretario di Estado 
a confirma nan participacion den 
e Cumbre Economico. 


Mission economico 


Tambe a papia riba e Mision 
Economico cu Aruba lo tin den 


e promer lunanan di 2012 pa 
Brazil. Akinan tambe por bisa cu 
a logra contactonan riba nivelnan 
mas halto den gobernacion den 
preparacion di e Cumbre y Mision 
Economico na 2012. 
E vice-Minister a indica tambe di 
ta mira Aruba como e brug entre 
Brazil y Europa y Hulanda como 
e porta. 


Minister Arubano di Turismo, 
Transporte y Labor a reuni tambe 
cu Minister di Aviacion Civil 
caminda a papia riba un Memory 
of Understanding (MOU) riba 
tereno di aviacion cu a inicia traha 
riba dje aña pasa. E MOU ta trata 
riba mas reglanan di seguridad 
y 
liberalizacion 
di 
aviacion. 
Intencion ta cu Minister Oduber 
participa den e siguiente mision 
comercial cu lo tuma lugar na 2012 
caminda cu lo firma e MOU aki. 
A palabra cu lo acelera e proceso 
riba nivel ambtelijk di ambos pais, 
caminda lo traha riba e ultimo 
puntonan y asina por firma esaki 
na e momento indica. 


Tambe e mandatario Arubano a 
papia cu su colega brazilero riba 
e dos vuelonan directo for di Sao 
Paulo pa Aruba cu lo inicia na 
juli 2012. El a pidi sosten di su 


homologo Brazilero pa por logra 
tin suficiente slot na aeropuerto di 
Sao Paulo pa por haci e vuelonan 
posibel. 
Un ultimo reunion cu Minister 
Oduber tabatin ta cu Roberto 
Giannetti, Director di Relacionnan 
Exterior 
di 
Federacion 
di 
Industria Brazilero (FIESP), esta 
un organizacion di dunadornan 
di trabou cu ta representa mas 
di 150 mil empresa na e pais 
aki. E mandatario tabatin un 
combersacion extenso cu Sr. 
Giannetti caminda a elabora riba 
diferente temanan di interes 
mutuo y a concentra riba cinco 
punto specifico: number uno 
Aruba como hub di carga; como 
hub di jet priva. E di tres punto ta 
Commuter Airport na San Nicolas; 
e Mision Economico den luna di 
maart y finalmente e di cinco punto 
cu ta Arubus. 
Por bisa cu e renombre di Aruba 
na Brazil ta hopi grandi y esaki 
a facilita e contacto inicial. 
Practicamente tur e mandatarionan 
cu e ministernan Arubano a topa a 
yega di bin Aruba y por cierto a keda 
encanta cu nos isla, mientras cu e 
otronan a indica cu nan tin pensa 
di bin Aruba dentro di poco. 


Concluyendo 
por 
bisa 
cu 
Ministernan de Meza y Oduber 
tabatin un viahe hopi exitoso 
pa Brazil caminda a yega na 
palabracionnan concreto y unda cu 
Aruba a haya sosten di Gobiernonan 
Brazilero y Hulandes pa su vision. 


Aruba a haya sosten 
di Gobiernonan di Brazil 
y Hulanda pa su vision 


Den nomber di Francia a firma Embahador Frances na 
Hulanda sr. Pierre Ménat y den nomber di Aruba a firma 
Minister Plenipotenciario sr. Edwin Abath. 


Prome cu e ceremonia di firmamento sr. Abath a duna 
un declaracion cortico den cual el’a bisa di ta contento pa 
firma e tratado aki entre Aruba y Francia. ‘Nos ta spera 
cu e tratado aki lo habri portanan pa mas cooperacion 
entre Aruba y Francia, kisas ariba tereno di turismo 
y techonologia. Asina aki por duna e tratado aki mas 
contenido’, asina sr. Abath a bisa. 
Embahador Frances Menat a gradici sr. Abath pa e 
hospitalidad y tambe a acentua e importancia di e 
tratado pa ambos pais. E tratado segun e embahador ta 
stimula e intercambio di informacion entre Francia y 
Aruba y ta segun e standardnan di OECD ariba e tereno 
di transparancia. 
Despues sr. Abath y sr. Ménat a bai over na firmamento 
di e tratado di TIEA entre Francia y Aruba. 


Firmamento di tratado di TIEA entre Aruba y Francia 


Na Cas di Aruba a tuma lugar firmamento di un tratado di TIEA – Tax Information and Exchange Agreement – entre Aruba y Francia. 

Practicamente no tin ningun 
pais na mundo mirando e crisis 
mundial persistente cu no mester a 
ahusta nan cifranan di crecemento 
bay abao. Solitario tabata Aruba cu 
ta para su so como un excepcion. 
E Banco Central di Aruba tambe 
ta ahusta e pronostico di e cre- 
cemento economico na Aruba, 
pero den e caso di Aruba e cifranan 
ta bay ariba. 


‘En bes di un crecemento di 9,6% 
Banco Central di Aruba ta constata 
un crecemento di mas cu 10% pa 
e aña 2011 aki na Aruba’, segun 
Minister di Finansas Ing. Mike 
de Meza. ‘Ta apenas dos aña pasa 
cu Gabinete Mike Eman a tuma e 
rienda di nos pais Aruba, caminda 
a haya un pais casi den bancarota. 
Un inflacion for di control, un debe 
externo haltisimo, un desempleo 
creciente, un infrastructura cu a 
keda pega den tempo, barionan 
di Aruba decayendo, un economia 
cu casi no tabata inverti den pais 
Aruba y un relacion politico mali- 
simo cu Hulanda.’ 


Na ocacion di e di dos aña cu 
Gabinete Mike Eman ta den control 
di e Gobierno di Aruba Minister 
de Meza ta repasa tur kico a 
wordo logra durante e dos aña di 
gobernacion. 


‘Durante e periodo cu nos tabata 
den oposicion nos no a sinta warda 
no mas pa e proximo eleccion, pero 
nos a prepara nos mes pa locual 
tabata spera Aruba. Asina nos a 
prepara nos plan pa asina cambia 
e rumbo cu Aruba tabata aden, pa 
uno mihor.’ 


‘Den corto tempo nos por a 
constata cu nos plan a cuminsa 
trece frutonan pa Aruba, entre 
nan nos tin KLM cu a cuminsa bula 
bek pa Aruba, Carnival Cruises cu 
a regresa den nos waf, e refineria 
Valero cu a dicidi di habri su 
portanan y tambe e relacionnan cu 
Hulanda a drecha. Gabinete Eman 
ta sigur den su pensamento cu 
Aruba como partner por hunga un 
rol strategico entre Hulanda y Sur 
America. Parlamento Hulandes 
y Reino Hulandes a tuma e 
pensamento aki den hopi bon 
tera. Asina Hulanda ya no ta mira 
Aruba mas como un pais den reino 
cu ta bay Hulanda pa pidi placa, 
pero awor Hulanda tin confiansa 
atrobe den Aruba. Esaki basa ariba 
e echonan cu Aruba a demostra di 
por cumpli cu ta ariba su mes. Asina 
por menciona algun di e hecho nan 
aki cu ta por ehempel e acuerdo cu 
Schipholgroup pa e maneho di nos 
aeropuerto, TNO cu a bin establece 
na Aruba, Academia Rietveld y e 
cooperacion di Gasunie. Asina nos 


por conclui cu e relacion entre 
Hulanda y Aruba a madura.’ 
E mandatario ta sigi bisa: ‘Asina 
tambe nos por menciona e 
acuerdo pa traha hunto cu a wordo 
firma entre Aruba y Hulanda pa 
modernisa e relacion entre e dos 
paisnan aki den Reino Hulandes.’ 


‘Gabinete Mike Eman den un 
forma hopi contundente a cosecha 
hopi elogio y admiracion for di e 
gobierno di Reino y di Hulanda na 
momento cu a pasa e ley pa corta 
den e salarionan y beneficionan 
entre otro e pension di Minister 
y Parlamentarionan. Cu esaki 
Hulanda ta considera relativamente 
cu Aruba a corta mucho mas 
profundo cu Hulanda mes cu kier 
corta 18 miljard Euro den nan 
gastonan. Gabinete Mike Eman 
a dicidi di yuda primordialmente 
esunnan cu ta den mas necesidad 
cu un reparatietoeslag y pa esun- 
nan cu tin yiu cu ta den scol ainda 
cu un toeslag. Un di e metanan 
principal di Gabinete Mike Eman 
ta pa drecha e poder di compra y 
haci nos economia draai manera 
mester ta. Pa realisa esaki Gobierno 
a cuminsa cu corta e BBO cu 50%. 
E efecto di esaki por ser mira den 
e hecho cu e inflacion na Aruba 
a baha substancialmente, esta 
di 10% pa un cifra manehabel 
di menos di 3%.’ Esaki tur a ser 


demostra cu cifranan real y cu 
echonan visibel Minister de Meza 
ta enfatisa. ‘Cu esakinan Gobierno 
kier drecha bek locual cu a bay 
robes den añanan anterior. Pa 
futuro ta hopi importante pa 
reforsa e fundamentonan den 
nos comunidad, ta pesey Gabinete 
Mike Eman lo inverti miyones pa 
drecha nos barionan, rebiba San 
Nicolas y vecindario, restaura nos 
edificionan historico y traha ariba 
e problema di nos infrastructura. 
Asina Gobierno kier haci di Aruba 
un isla mas confortabel pa biba.’ 


‘Gobierno no kier para eynan cu su 
ambicionnan pero kier sigui resalta 
den Reino y resto di mundo door 
di alcansa su meta di haci Aruba 
draai completamente ariba energia 
alternativo den 10 aña. Esaki no 
solamente ta bon pa nos medio 
ambiente pero ta kita e dependencia 
di Aruba for di e fossiel fuel cu cada 
bes ta bira mas caro. Minister de 
Meza ta enfatisa cu Gobierno lo 
haci tur cos cu ta na su alcance pa 
yega na e meta aki. Cu esaki Aruba 
lo por mira un disminucion den 
su gastonan pa produci energia. 
Pa logra esaki Gobierno a trece 
e tan renombra instituto di TNO 
pa establece na Aruba y asina haci 
investigacionnan ariba e tereno di 
energia alternativo’, e mandatario 
ta termina. 


Dos aña di gobernacion 
Gabinete Mike Eman hibando Aruba den bon direccion 


Den e lobby di Haagse 
Hogeschool a tuma lugar 
e celebracion di Dia di St. 
Maarten. Esaki ta pa prome 
biaha desde cu Sint Maarten a 
bira un pais autonomo a celebra 
e dia nacional aki na Hulanda. 
Presente na e ocacion aki 
tabata Minister pa Asuntonan 
Interior y di Reino sr. Piet Hein 
Donner y señora, Minister 
Plenipotenciario di Curaçao 
sr. Sheldry Osepa y señora. y 
Minister Plenipotenciario di 
Aruba sr. Edwin Abath y sra. 
Dynia Abath Muller. 


Den e parti protocolario 
sr. Abath a bisa di ta hopi 
contento di ta akinan pa 
celebra e dia aki hunto cu su 


dianan nacional cerca nos den 
region Caribense ta tuma un 
lugar masha central den nos 
comunidad. E ta un vehiculo 
importante 
den 
“Nation 
building” y asina contribui 
na conserva bo identidad 
propio.’ 


‘Durante ultimo aña mi por a 
experencia di cerca cu cuanto 
pasion y amor pa patria colega 
Voges a contribui na e proceso 
aki y a sabi di duna esaki 
contenido y forma’ 
Finalmente den nomber di 
Gobierno di Aruba y pueblo 
di Aruba sr. Abath a felicita 
Gobierno y e pueblo di St. 
Maarten cu e celebracion di 
nan dia. 


Celebracion di Dia di Sint Maarten 


colega di St. Maarten, sr. Mathias 
Voges y su sra. Lillian Voges. ‘Ta 
di dos biaha cu St. Maarten ta 
celebra nan dia nacional, pero 
e aña aki e ta un aconticimiento 


hopi special, pasobra pa prome 
biaha esaki ta sosode na Hulanda 
despues di e fecha 10-10-10. Esaki 
ta un mihor motibo pa celebra e 
dia aki en grande. Celebracion di 

Na e cuidad di Haarlem a tuma 
lugar e homenahe na e team di 
baseball di Hulanda cu dia 16 di 
Oktober ultimo a bira Campion 
Mundial na Panama. E homenahe 
no a tuma lugar liher despues 
di e logro di Campion Mundial, 
pasobra tin hungadornan cu ta 
biba pafor di Hulanda. 
Den e seleccion di Hulanda tin 
cuater hungador Arubiano cu ta 
Shawn Zarraga, Xander Bogaerts, 
Danny Rombley y Dwayne Kemp. 
Tambe e coach di primera base ta 
e Arubiano Wim Martinus. Cas 
di Aruba a keda representa pa 
functionario ehecutivo sr. Roy 
Hart y PR di Cas di Aruba sr. 
Sidney Kock. 


Durante un lunch na hotel Haar- 
lem Zuid sr. Sidney Kock a hiba 
palabra den nomber di Minister 
Plenipotenciario sr. Edwin Abath, 
cu no por tabata presente debi na 
un conmemoracion di 200 aña di 
systema hudicial den Reino den 
presencia di Su Mahestad Reina 
Beatrix. 


Sr. Abath pa medio di su discurso a 
felicita e seleccion den nomber di 
Gobierno y pueblo di Aruba. ‘No 
unicamente Hulanda, pero henter 
Reino a biba e momento ariba e 
diadomingo 16 di October, unda pa 
prome biaha un pais Europeo a bira 
Campion Mundial di Baseball. Un 
titulo cu semper tabata destina pa 
paisnan, manera Merca, Cuba y Sur 
Korea. Na 2011 a bin un cambio: 
Hulanda atrabes di un bon hugada 
a derota e gigante ariba tereno di 
baseball, esta Cuba. E triunfo aki 
tambe ta un triunfo pa baseball na 


Hulanda,’ segun e palabranan di sr. 
Edwin Abath. 
E mandatario a bisa cu mirando e 
composicion di e team cu respet 
por papia di un team di Reino. ‘Mi 
ta spera cu e tremendo resultado 
aki contribui na engrandese e 
sentimento di Reino, pasobra 
hunto como pais den Reino nos ta 
para mas fuerte. E bond di baseball 
di Hulanda KNBSB ta un ehempel, 
cu mester tin mas acohida bou di e 
otro ramonan di deporte.’ 


Presidente di KNBSB sr. Bon 
Bergkamp, a keda gradicido 
pa e palabranan di Minister 
Plenipotenciario di Aruba y tambe 
a bisa di ta kere den e unidad di 
Reino Hulandes, caminda hunto 
por sostene otro ariba diferente 
tereno, Tambe sr. Bergkamp 
a menciona cu ta danki na e 


hungadornan di Aruba y Curaçao 
cu awe Hulanda por ta Campion 
Mundial. 
Despues e hungadornan, coachnan, 
miembronan di KNBSB y demas 
invitadonan a haci un recorido cu 
boto den e canalnan di Haarlem 
pa yega na Teylers Museum den 
centro di Haarlem pa e parti oficial. 
Akinan e burgemeester di Haarlem 
sr. Sneijders a hiba palabra, 
bisando cu e homenahe di e team 
di Baseball, mester a tuma lugar 
na Haarlem, mirando cu Haarlem 
cu su Honkbalweek, ta e cuidad na 
Hulanda mas asocia cu baseball. 


Minister Hulandes di Deporte sra. 
Edith Schippers a sorprendi tur 
esnan presente, na momento cu 
ela duna un condecoracion real na 
coach di e team sr. Brian Farley, 
capitan di e team Sr. Sidney de 


Jong y director technico sr. Ron 
Eenhoorn. E sorpresa a bira mas 
grandi ora e mandatario a bisa cu 
e resto di e team tambe a haya un 
condecoracion real y cu esaki lo 
sosode na e lugar cu nan ta biba, 
sea Hulanda, Aruba, Curaçao of 
Merca. 


Ariba e Groote Marktplein e 
publico grandi cu tabata presente 
a haya e oportunidad pa rindi 
homenahe na e hungadornan, 
kende conhuntamente cu e team 
di coach e keda yama un pa un, 
pa nan a subi e senario y saluda e 
publico. Hopi fanatico di baseball 
a bin na e Gro0te Marktplein – den 
e frieuw – pa saluda e Campionnan 
Mundial Baseball 2011. 
Den sala di concierto Philharmonia 
a tuma lugar e nochi di gala di 
KNBSB cu otorgamento di e Star 
Awards na e mihor hungadornan 
di softball y baseball di 2011. E 
hungador Arubiano Dwayne Kemp 
a logra bai cu dos premio: pa e 
hungador cu mas basenan roba 
y tambe e Guus van der Heijden 
Memorial Award. 


Por nota cu durante un celebracion 
asina, tin varios Arubiano cu a 
contribui na e deporte di baseball 
na Hulanda y remarkable ta cu e 
organisadornan di e homenahe a 
manda buska sr. Tony Rombley 
for di Aruba pa forma parti di e 
celebracion y esaki ta un muestra di 
gratitud pa sr. Romley su dedicasion 
di mas 28 aña pa e baseball di 
Hulanda. Sr. Tony Rombley su yui 
homber Danny Rombley ta un di e 
cuater hungadornan Arubiano den 
e team di Hulanda. 


Campion Mundial di baseball a wordo homeneha na Haarlem 

Minister 
Plenipotenciario 
sr. 
Edwin Abath a ricibi bishita di 
sr. Wim Martinus. Sr. Martinus 
ta coach tercera base di e team di 
baseball Hulandes, cu na Panama 
a logra e titulo di Campion 
Mundial. 


Sr. Martinus tin un trayectoria 
largo den baseball tanto na Aruba 
como na Hulanda. Martinus ta 
procediente di San Nicolas y a 
cuminsa na Aruba como hoben 
den Little League pa Aruba Trading 
Company. Como hungador hubenil 
e tabata forma parti di e seleccion 
di Panama Store. Den e serie di 
Doble A sr. Martinus tabata den e 
seleccion di Coca Cola Rangers. 


Na 1984 Wim Martinus a bin 
Hulanda y a bai hunga pa Neptunus 
na Rotterdam, primeramente como 
pitcher y despues como outfielder y 
tabata tambe un batidor aclama. 
En total Wim a hunga 575 partido 
di baseball, di cual 65 como pitcher 
den hoofdklasse. Ela score 634 hit y 
tabata tin un promedio di 0.325 den 
bate; ela bate 47 homeruns y a gana 
10 partido como pitcher. Banda di 
esaki Wim a hunga 41 play-off y a 
participa na 37 partido di baseball 
durante e “Holland Series”. 


Wim, cu tin e “bijnaam” Fox, a 
hunga 12 partido di baseball cu e 
seleccion nacional di Hulanda. Ela 
haci su estreno pa Hulanda ariba 2 


di Augustus 1991 contra Belgica na 
Caserta, durante di e Campionato 
Europeo na Italia. 


Durante su carera na Hulanda, Wim 
a hunga unicamente pa un team. Cu 
Neptunus Wim a participa 13 biaha 
na un torneo di Copa Europeo. Ela 
hunga un record Hulandes di 64 
partido ariba nivel Europeo, cu un 
promedio di bate di 0.402 y a bate 
22 homeruns. Na 1993 ela gana na 
Madrid cuater premio individual y 
tabata e Most Valueble Player di e 
torneo. 
Den su trayectoria como hungador 
Wim a sabi di bai cu diferente 
premio, entre otro ocho biaha 
Campion di Hulanda, shete biaha 
ganador di e Copa di KNBSB, seis 
biaha ganador di e Copa Europa 1 
y cuater biaha ganador di e Copa 
Europa 2. Tambe ela logra gana 
shete biaha e Super Cup Europeo. 
Wim Martinus a cuminsa cu su 
carera como coach na 2000 como 
assistant coach Tridents Rookie 
team di Neptunus, den cual 
periodo a logra bira Campion di 
Hulanda. Na 2003 ela bira coach di 
Tridents Rookie team di Neptunus 
y den e posicion aki a logra e titulo 
di Campion di Hulanda dos biaha. 
Entre 2005 y 2007 Wim tabata 
coach pa respectivamente Sparta- 


Feyenoord y ADO Den Haag. 
Desde 2008 ela tuma e encargo di 
coach tercera base pa Neptunus, 
cual team a logra bira Campion di 
Hulanda na 2009 y 2010. 
Desde 2006 Wim tambe ta coach 
tercera base pa e seleccion di 
Hulanda. Na 2007 Hulanda a 
logra bira Campion Europeo. Ela 
participa cu e seleccion Hulandes 
na e Weganan Olympico na Peking 
y a participa na tres Campeonato 
Mundial, cu e culmina den e titulo 
di Campeon Mundial na Panama 
na October ultimo. 


Minister Abath a felicita Wim 
Martinus cu e titulo aki y cu 
su aportacion den esaki, con- 
huntamente cu e hungadornan, pa 
cual tin cuater hungador Arubiano 
den e seleccion Hulandes. Sr. Abath 
a bisa cu ta bon pa duna elogio y 
merito tambe na e coachnan cu a 
haci un tremendo trabao cu awe 
Hulanda a logra bira Campion 
Mundial. Esaki, segun e mandatario, 
a demostra cu Aruba tin talentonan 
grandi den e deporte di baseball. 
Durante e homenahe di e team di 
Hulanda e Presidente di KNBSB sr. 
Bob Bergkamp a menciona cu ta 
danki na e hungadornan di Aruba 
y Curaçao cu awe Hulanda por ta 
Campion Mundial. 


Coach di e team di baseball di Hulanda a bishita Cas di Aruba 


Aruba ta den deliberacionnan 
avansa cu negoshinan na Hulanda 
pa nan usa nos waf na Barcadera 
pa warda nan containernan te 
ora esakinan por subi mercado 
Latino-Americano. 
Actualmente 
e containernan ta kedando den 
waf di Rotterdam mientras cu e 
posibilidadnan pa nan keda aki ta 
grandi y mas economico. Haciendo 
uso di Aruba como hub ta genera 
placa y ta duna trabou na hendenan 
di aki. 
Minister Sevinger: ‘Gobierno ta 
wak kico haci cu e di tres pilar 
economico cu ta tecnologia. Den 
esey nos tin e relacionnan nobo cu 
nos tin cu Hulanda, Reino y Union 
Europeo. Minister President Eman 
a traha e ultimo añanan masha duro 


pa mehora e relacion aki y pa crea 
oportunidadnan nobo’. Minister 
Sevinger a bisa cu e posicion 
geografico di Aruba ta brinda 
posibilidadnan pa companianan di 
Hulanda y Europa haci negoshi cu 
Latino-America. ‘Tuma por ehempel 
Brazil cu ta un mercado grandi cu 
un economia cresciente cu ta bira 
un di e potencialnan mas grandi 
di mundo den e proximo añanan. 
Den esaki gobierno di Aruba ta 
stimulando diferente compania di 
Europa pa bin establece nan mes 
aki nan y for di aki haci negoshi cu 
Latino America’. 
Minister Sevinger a splica cu 
binti porciento di e carga cu ta 
wordo exporta for di Hulanda ta 
bay direccion Latino-America, 


specificamente Brazil. Tin varios 
compania no ta tuma e riesgo pa 
hiba nan carga Brazil y for di ey 
hibe riba mercado. Nan ta laga e 
carga keda na waf di Rotterdam. 
Aruba aki ta mira diferente 
posibilidad pa trece e carga aki. 
Minister Sevinger ‘Nos ta bisa e 
companianan aki pa bin cu e carga 
pa Aruba y lage aki y na momento 
cu e mercado Latino Americano, 
sea ta Colombia, Brazil of otro pais 
ta cla pa bo producto, anto bo ta 
transporte. Aki bo ta mas cerca di 
e mercado y bo ta paga un prijs pa 
warda e containernan mas abou cu 
na Hulanda cu ta den euro. 
Nos ta mira e posibilidadnan ey y 
nos ta purba di stimula e economia 
y e companianan pa nan tambe wak 


e posibilidadnan aki. Mi ta kere cu, 
cu mudamento di waf y vrije zone 
ta crea oportunidadnan economico 
pa nos pais’. 


‘Nos 
ta 
den 
deliberacion 
actualmente dunando informacion 
unda mester. Gobierno ta bezig 
cu e ‘one stop-shop’ pa facilita 
proceduranan. Si un compania 
asina kier establece su mes na 
Aruba, e no mester cana lunanan 
di un departamento pa otro pa haya 
su permisonan. Aruba ta pushando 
e agenda creando e atmosfera pa e 
companianan aki por establece nan 
mes aki y Minister President Eman 
hunto cu Minister di Economia ta 
esnan cu ta trek esaki’. 


Waf di Barcadera ‘hub’ pa containernan 


Posicion geografico di Aruba ta brinda mas cu un posibilidad 

E prome edicion di Aruba in 
Style cu a tuma lugar e prome 
siman di November a resulta 
di tabata un exito tremendo. 
Durante di e siman aki, Aruba 
tabata e centro di e mundo di 
moda y e evento a logra un 
“exposure” tremendo pa nos 
isla. 


Un cantidad grandi di modelo, 
diseñadornan y periodistanan di 
moda for di tur parti di mundo 
tabata na Aruba pa Aruba in 
Style. Minister di Turismo Otmar 
Oduber – cu desde un comiensa 
a sostene e evento aki – ta mira 
atras cu satisfaccion ariba e prome 
edicion di e siman di moda na 
Aruba. E evento ta den cuadro di 
su vision di diversificacion di nos 
turismo, caminda ta purbando di 
yega na otro tipo di mercadonan, 
y den e caso aki un mercado mas 
eleva cu ta contribui na desaroyo di 
economia di nos isla en general. 
Entre tur e shownan di moda 
loke a capta hopi atencion tabata 
e presentacion di Kathy Hilton – 
mama di Paris Hilton – cu a lansa 
su liñea di moda na Aruba. 
Minister Oduber tabata hopi 
contento 
cu 
e 
atencion 
di 
medionan 
di 
communicacion 
internacional. El a combersa un 


rato largo cu e pareha Hilton riba 
nos isla, e posibilidadnan cu tin pa 
futuro y otro temanan relaciona cu 
e evento. 


Den un prome instante durante 
di un conferencia di prensa 
Minister Oduber a menciona e 
Film Festival cu a habri horizonte 
unda cu tabatin alrededor di 40 
prensa internacional. E aña aki 
den su di dos edicion a surpasa 100 
miembronan di prensa cu a bishita 
Aruba. ‘Awe Aruba un biaha mas ta 
riba e ruta di innovacion caminda 
cu den Caribe nos ta bira e promer 
isla, e promer destinacion cu ta cana 
e caminda aki di habri un mercado 
nobo, un mercado cu ta interesante 
pa esnan cu tin un entrada mas 
halto cu lo significa tambe cu por 
biaha y gasta den e destinacion cu 
el a scohe pe. Aruba pa medio di e 
tipo di eventonan nobo aki ta purba 
di dirigi su mes riba e mercadonan 
nobo aki cu sigur lo wordo atrae 
dor di e evento di Aruba In Style, e 
promer fashion week den Caribe’, 
asina e Minister di Turismo a duna 
di conoce. 


Prensa internacional 


Pa e Aruba in Style tabata 
tin alrededor di 75 prensa 
internacional. Un cantidad di 20 


di nan ta prensa tradicional, pero 
tambe ta habriendo porta pa mas di 
50 prensa internacional cu ta dirigi 
nan mes riba e mercado di moda y 
cu ta yega na e audiencia cu Aruba 
ta buscando, esta e personanan cu 
por biaha, cu por bira un mercado 
mas atractivo. 


Tabata tin prensa presente di 
Argentina, 
Brazil, 
Colombia, 
Hulanda, Spaña, Venezuela y 
Merca. Esaki ta e shete paisnan 
cu ta representa e mercadonan 
principal di Aruba caminda cu ta 


trahando fuertemente pa aumenta 
e share cu tin eynan. 
Banda di esaki si mira e nomber 
di prensa cu tabata presente 
manera Getty images, NTN 24, 
Ocean Drive, Televisa, New York 
Daily News, New York Magazine, 
entre hopi otro, mas e promocion 
cu ya caba Aruba a ricibi, e ta un 
mercadeo hopi grandi pa nos isla. 
Tambe 
mester 
menciona 
e 
publicacion cu tabatin riba Aruba 
In Style den Wallstreet Journal 
recientemente. 


Aruba In Style: 
a capta atencion di mundo di moda 


E corant prestigioso NRC Handelsblad a duna un cobertura grandi 
na e Aruba in Style cu un articulo scirbi pa Milou van Rossum 

Turismo di Aruba a conoce un 
aumento di 5,84 porciento durante 
e prome diez lunanan di e aña 
aki. Esaki Minister Otmar Oduber 
a trece dilanti durante di un 
conferencia di Prensa 
E mandatario a tene un pre- 
sentacion cu ta un compilacion di 
informacion procediente di ATA, 
AHATA y Banco Central. Esaki ta 
basa riba cifranan concreto. 
Papiando di e cifranan, Minister di 
Turismo a indica cu pa e promer 
10 lunanan di 2011 Aruba a crece 
cu 5.84 porciento den cantidad di 
turista, esaki ta inclui un caida di 
dos porciento den luna di October 
y ta casi dobel di loke a premira 
como crecemento pa 2011, esta tres 
porciento 
Norte America ta keda un mercado 
dificil cu un crecemento flat, es 
decir cero porciento, Sur America 
a presenta un crecemento di casi 
trinta porciento y Europa a conoce 
un crecemento di 5.8 porciento. 


Minister 
di 
Turismo 
Otmar 
Oduber a duna di conoce cu na e 
momentonan aki tin un discusion 
pa loke ta trata por ehempel Holiday 
Inn cu ta un di e poco hotelnan cu 
tin un cifra hopi abou den grado di 
ocupacion. Motibo pa esaki ta cu 
e hotel na e momentonan aki tin 
215 camber cu ta fuera di servicio. 
Tambe a menciona cu Radisson pa 
mitad di luna e tabatin 115 camber 
fuera di servicio, mientras cu esaki 
a conta tambe pa Divi/Tamarijn y 
The Mill cu 50 y 66 camber fuera 
di servicio pa renovacion. 
Esaki segun Minister Oduber di 
un banda ta positivo, pasobra ta 
pa mehoracion y inversion ta 
wordo haci, pero di otro banda 
ora ta conta e grado di ocupacion 
e ta inclui tur camber, inclusive 
esunnan cu ta den renovacion y 
no ta den uso. Pa e motibo ey mes 
por mira cu na Holiday Inn tin un 
grado di ocupacion asina abou, 


Holiday Inn lo inverti 20 miyon 
den mehoracion di producto 


ya cu nan tin 215 camber fuera di 
servicio. 
Minister Oduber a splica e motibo 
pa cual e cambernan aki ta fuera 
di servicio. ‘Despues di casi 12 
aña Holiday Inn ta bay inverti 
mas di 20 miyon den nan edificio. 
E ta e hotel na e momentonan 
aki cu a keda mas atras pa loke 
ta trata calidad. E ta un hotel cu 
tabata concentra casi 100% riba 
all inclusive y nos a convencenan 
pa aleha for di e mercado aki, 
nan no ta den e mercado di all 
inclusive practicamente mas y 
esey ta significa un cambio (y nan 
ta conciente di dje tambe) pa bay 
pone bo cambernan bek disponibel. 
Esaki ta ensera haci e inversion di 
20 miyon, pero tambe bay den un 
mercado nobo cu ta genera mas 
entrada pa Pais Aruba’. 
Minister Otmar Oduber a papia cu 
esnan di e hotel pa e cambionan aki 
por tin e menos consecuencia cu ta 
posibel pa empleadonan. 


Minister 
Plenipotenciario 
sr. 
Edwin Abath a ricibi bishita na Cas 
di Aruba di sr. Patrick Molema di 
“Muntenactie.nl” 
E organisacion aki ta colecta placa 
for di habitantenan di e paisnan cu 
a cambia nan moneda nacional pa e 
euro, manera Hulanda, Alemania, 
Francia y Spaña. Te ainda tin basta 
florin Hulandes of Franc Frances 
cerca hopi hende, scondi den un 
caha of den un lachi. Hopi hende ta 
kere cu e placa aki no tin balor mas, 
pero te ainda nan por keda entrega 
na e Banco Central di e paisnan. 
Na Hulanda a tene un accion na e 


Sr. Moleman di muntenactie.nl di 
bishita cerca Minister Plenipotenciario 


Den promer 10 luna di 2011 turismo 
a aumenta cu 5.84 porciento 


Proyeccionnan pa e aña aki ta cu 
Aruba lo termina cu un crece- 
mento di rond di cinco porciento 
compara cu 2010. 
Pa loke ta trata yegada di 
turistanan, Minister Oduber a 
bisa cu e diversificacion a causa 
loke a premira, esta cu ta baha e 
dependencia fuerte cu tabatin riba 
Merca y busca otro mercadonan 
manera Europa y Sur America pa 
logra diversifica e share cu tin den 
e diferente mercado. 
Luna di October a conoce un caida 
di 2.7 porciento debi na diferente 
circunstancia manera entre otro, 
cu tabatin diferente cambernan for 
di servicio y e mercado Mericano 
no a funciona manera a spera y 
si compara esaki cu e region, e ta 
mescos. E mercado Suramericano 
a conoce un aumento di 11.5 
porciento y e Mercado Europeo 
un caida di 1.1 porciento debi 
principalmente na e eliminacion di 
un vuelo charter for di Alemania. 
Turismo crucero tambe a conoce 
un aumento di 6.3 porciento te cu 
October 2011 compara cu 2010 y pa 
otro aña ta mira cu e lo crece mas 
mirando e cantidad di barco cu a 
confirma. 
Te cu na October 2011 por mira 
cu tabatin 723.199 bishitante na 
nos isla. Na 2010 e promer 10 
lunanan di aña a conoce un total 
di 683.279 bishitante y na 2009 
tabata 668.783. Comparando 2009 
cu 2011 por mira un crecemento di 
casi 70 mil turista. 


supermercadonan na Amsterdam y 
vecindario. Akinan e bishitantenan 
di e supermercado por a tira nan 
monedanan den un bus di collect. 
E placa colecta ta keda cambia pa 
euro y e suma aki a wordi duna den 
forma di donacionnan na obranan 
caricativo manera kinderboerderij 
’t Brinkie den Amsterdam Zuid- 
Oost y Fundacion Bal Anand pa 
nan projecto na Umang na India. 
Na 2010 e organisacion a haci un 
donacion na e victimanan di e 
temblornan na Haiti y Pakistan. 


Alabes a bai donacion tambe na e 
victimanan di e temblor y tsunami 


na Japon y na e paisnan na Afrika 
cu ta sufriendo di secura. 
Muntactie.nl durante di su accion 
pa recauda fondo por a conta 
tambe cu personanan cu a entrega 
placanan stranhero. Den cuadro di 
esaki sr. Molema tabata tin cune 
un envelop cu un suma di 285 
florin Arubano. Minister Abath – 
mirando e meta di e organisacion – 
a haci un donacion dor di cumpra e 
suma di florin Arubiano na e balor 
di 115 euro. Remarkable tabata cu 
den e envelop cu florin Arubiano, 
tabata tin algun di e prome biljete 
di florin Arubiano cu tabata den 
circulacion recien despues di 
Status Aparte di Aruba na 1986. 
Por ultimo sr. Abath a papia palabra 
di aprecio pa e tipo di accionnan 
aki pa un bon causa y a desea sr. 
Moleman tur clase di exito cu nan 
accionnan pa asina nan sigi duna 
sosten na projectonan caricativo. 


Pa loke ta Hulanda e corant De 
Telegraaf a duna atencion grandi 
den diferente articulo cu a sali 
publica, na unda e corant a pone 
atencion principalmente ariba e 
deseñadornan Hulandes. E corant 
prestigioso NRC Handelsblad a 
pone un “coverstory” den nan 
edicion special di diasabra. E 
articulo for di man di Milou 
van Rossum tabata ilustra cu 
diferente potret di e evento di 
moda aki y a dedica pa medio di 
un combersacion cu minister 
di Turismo sr. Otmar Oduber 
atencion na e idea tras di Aruba 
in Style; e nificacion di e evento 
pa cu turismo pa Aruba. Minister 
Oduber a bisa den e articulo cu e 
semper ta en busca di maneranan 
pa haci Aruba mas interesante. 
Mescos cu ta e caso cu e Aruba 
International Film Festival. 


Tambe e periodista di NRC a 
papia cu Ronchi de Cuba, cu ta 
producente di e Aruba in Style 
y tambe su nificacion pa moda 
na Aruba. Fuera di e aspectonan 
Arubiano, e articulo a duna hopi 
atencion na e contribucion di 
diseñadornan Hulandes. 
Tur esaki por wordo mira como un 
exposure tremendo pa Aruba aki 
na Hulanda. 

Cas di Aruba na un manera struc- 
tura a duna atencion na e situacion 
rond di aseguro di studiantenan cu 
ta cai bou di Cas di Aruba. Esaki 
a sosode atrabes di un campanja 
cu a enfoca ariba duna e studiante 
e informacion nesesario y busca e 
informacion cerca e instancianan 
concerni pa analisa e raiz di e 
problema. 


Desde un principio cu e studian- 
tenan a haci notificacion cu nan 
a haya un boet di e College voor 
Zorgverzekering (CVZ), Cas di 
Aruba a haci un inventarisacion 
kico ta e origen di e problema y con 
pa soluciona esaki. Primeramente 
a reuni cu SVB Hulanda, cual in- 
stancia ta duna informacion na CVZ 
di cuanto persona tin registra na 
Hulanda y cu segun nan systema 
no tin un seguro basico, manera 
ta stipula den ley. Sigiuentemente 
a base di e informacion aki CVZ – 
cu tin un tarea pa controla esnan 
cu ta residencia na Hulanda ta 
sigura - ta manda e studiante un 
carta, bisando cu e studiante no 
ta sigura. Den e reunion cu SVB 
a sali na cla cu e reglanan di SVB 
no ta claro ariba e materia aki y 
consequentemente tanto Cas di 
Aruba como e studiante Arubiano 
no tabata na altura di e control di 
parti di CVZ. Durante e reunion 
sr. Schaddelee di SVB a bisa cu e 
studiante mester haci un encuesta 
ariba e website di SVB pa proba 
cu nan ta segura. A consequencia 
di e reunion aki cu SVB a informa 
e studiantenan di e situacion aki 
atrabes di carta, via nan mentor y 
por ultimo cu informacion detaya 
ariba e website di Cas di Aruba. 


E cuestion di duna un boet na e stu- 
diante ta inhusto, pasobra tur nos 
studiantenan ta segura pa malesa 
via di Boogaard Assurantiën na e 
compania di aseguro VPZ. Ta pa 
es motibo ey e informacion aki a 
keda duna na CVZ durante di un 
reunion cu sr. Rene van den Wissel 
y sr. Remy Langeberg na oficina di 
CVZ na Diemen. CVZ tabata tin 
comprencion pa e punto di bista 
di Cas di Aruba y a propone pa bin 
cu un areglo pa haci entrega di un 
keho por escrito colectivo y tambe 
entama un audiencia colectivo pa 


medio di telefoon pa e studiante- 
nan Arubiano cu a haya un boet. 
A base di e palabracionnan aki 
Cas di Aruba a pidi tur studiante 
cu a haya un boet pa nan manda 
esaki na Cas di Aruba. Akinan a 
parti e boetenan den categoria: e 
tipo di studiante y tipo di boet cu 
a keda reparti. Tambe di e manera 
aki Cas di Aruba ta disponi di un 
bon mechanismo di control den 
su systema adminitrativo cu por 
wordo traspasa pa e compania 
di seguro. 


Cas di Aruba den su intento pa 
haya un bista cla ariba e situacion 
a haci un encuesta bou di tur e 
studiantenan pa confirma e status 
di e studiante. Den e encuesta aki 
a duna entre otro atencion na e 
hecho cu e studiante mester haci 
e investigacion ariba e website di 
SVB pa determina cu e ta sigura. 
Tambe cu tur cambio mester wordo 
duna na Cas di Aruba pa esaki keda 
traspasa pa Boogaard y VPZ. Ariba 
e website di Cas di Aruba a pone un 
schema cu ta splica na un manera 
facil con e studiante mester yena e 
investigacion di SVB y con pa opone 
contra di e boet di CVZ. 


Pa e grupo di studiante cu a haya 
un boet, Cas di Aruba a duna asis- 
tencia den e pago di e boetnan cu 
tabata urgente. Sinembargo un 
tercer parti di e boet aki lo keda 
poni ariba e debe di e studiante en 
espera cu e studiante haya contesta 
ariba su keho por escrito. Na mo- 
mento cu esaki ta cla, e suma aki 
ta keda kita di su debe. 


A pesar di tur e informacion Cas 
di Aruba ta haci mas esfuerzo 
pa alcansa e studiante. Ainda no 
ta tur studiante na debidamente 
na altura di e problematico aki y 
ki impacto e ta trece cune. Pesey 
Cas di Aruba ta bai tene un serie 
di anochinan di informacion den 
e diferente regionnan unda e stu- 
diantenan ta biba. Di es manera 
aki trata na trece e informacion 
directamente na e studiante. 
Asina cu esaki ta conoci lo duna 
mas informacion al respecto. 


Cu aprobacion unanime den 
Staten di Aruba, e ley pa reduccion 
ariba e prestamo pa estudio a bira 
realidad. E areglo aki ta drenta na 
vigor cu forsa retroactivo entrante 
30 di October 2009. E areglo 
aki ta conta pa tur studiante cu 
prestamo di Aruba, e asina yama 
“Arubalening” y cu dentro di tres 
aña cu nan a caba nan estudio, 
nan a regresa Aruba y cuminsa 
cu un trabao na nan isla natal. E 
studiante ta bini na remarce pa un 
reduccion di trinta (30) porciento 
ariba su prestamo. 


Den tur skina na Aruba ta wordo 
traha na futuro di nos pais. E isla 
ta vibra di actividadnan. Cos ta bai 
bon na Aruba y pesey Gobierno a 
bin cu e areglo aki pa stimula nos 
hobennan pa regresa nan pais, pa 
contribui na construi un mihor 
Aruba. 


Studiantenan cu ta interesa pa 
haya mas informacion ariba e 
topico aki por pidi un foyeto na 
departamento di Enseñansa di 
Cas di Aruba. 


Joseandro Chiquito y Gilliany Odu- 
ber di We Love Students a haci un 
bishita cerca Minister Plenipoten- 
ciario sr. Edwin Abath. Meta di e 
bishita ta pa informa e manda- 
tario ariba e organisacion We Love 
Students (WLS). 


WLS ta un organisacion di studiante 
cu tin un raiz Arubiano, pero ta 
purba ta yega na un mix cu studi- 
antenan di otro nacionalidad y dune 
asina un caracter internacional. 
Joseandro Chiquito - fundador di 
e organisacion WLS, un studiante 
di tecnologia chemico Arubiano, 
residencia na Groningen, Hulanda 
- a splica cu WLS ta boga pa crea 
un “network” bou di studiantenan 
pa yudanan y tambe duna nan e 
informacion, tanto na e studiante 
aki na Hulanda, como e hoben na 
Aruba cu tin plan pa bin studia na 
Hulanda. 
Aunke cu e organisacion ta nobo 
nan a tene actvidadnan pa recauda 
fondo, manera y 5 kilometer loop 


pa Kika y un torneo di softball pa 
Fundacion Speransa. Den e siman 
cu Europa ta celebra e siman di 
Reduccion di Desperdicio e stu- 
diantenan, miembro di e organisa- 
cion We Love Students, a organisa 
un accion pa colecciona paña cu 
a haya e nomber “Yuda nos yuda 
nan.” E suma cu e pañanan aki 
genera ta bai pa expancion di un 
scol na Malawi 
. 
Sr. Abath a gradici Joseandro Chi- 
quito pa su informacion y a bisa 
di ta contento pa mira hobennan 
Arubiano cu banda di nan estudio 
ta cuminsa cu initiativanan hopi 
bon. ‘Ta importante pa e Arubiano 
postula su mes unda e ta y sea 
un embahador pa Aruba aki na 
Hulanda. Tambe kico e diaspora 
Arubiano na Hulanda por nifica 
pa Aruba y aporta na e desaroyo di 
Aruba’, asina sr. Abath a bisa. 
E mandatario a desea WLS tur clase 
di exito y cu e organisacion por conta 
cu sosten di Cas di Aruba. 


Organisacion We Love Students 
a bishita Minister Plenipotenciario 


Ley pa reduccion prestamo di estudio 


Cas di Aruba cu 
informacion pa studiantenan 
ariba asunto di seguro 

Aruba tin pre-clearance y pre- 
inspection Mericano pa hopi aña 
caba. Den e periodo scur despues 
di ciere di refineria LAGO Gabinete 
Henny Eman I a traha hopi duro pa 
drecha economia di Aruba den un 
tempo dicifil. 
Henny Eman y su team a logra y cu 
esaki a mustra mundo cu Aruba, 
e isla chikito den Caribe tin hopi 
potencial. Ta den e periodo aki cu 
e gobierno di e tempo ey a logra 
haya prome pre-inspection pa 
Aruba. Un bes esaki a bira un 
realidad, pre-clearance tabata un 
paso logico. Muestra di un gran 
confiansa di parti di gobierno 
Mericano y un bentaha enorme pa 
Aruba cu ta un di e poco paisnan 
na mundo cu tin e facilidadnan 
aki. Hunto cu Aruba, Bahamas, 
Bermuda, Canada y Irlanda ta gosa 


Premier Eman cu peticion na IND pa haya 
pre-clearancey pre-inspection pa Europa 


‘Nos no ta un loket pa busca placa, 
pero un centro di conocemento y 
un plataforma di informacion. Nos 
ta aki pa trece hendenan hunto y 
mustra nan e caminda pa cana’, 
na palabra Maurits Malmberg, 
coordinador di Europahuis kende 
tin un periodo di actividadnan tras 
di lomba. ‘Te na fin di september 
nos a haya luz berde y nos por a 
cuminsa cu e preparacionnan 
concreto. Awor mas di dos luna 
despues nos ta habri. Increibel, 
pero fantastico cu nos a logra’. 


Apertura di Europahuis cu a 
wordo haci dor di Comisario 
Europeo Piebalgs hunto cu Prome 
Minister Eman den presencia 


rednan specifico den Europa. Claro 
cu empresanan mes tambe por 
bay en busca di contactonan, pero 
esey ta un mision casi imposibel, 
pasobra con di aki bo ta haya net e 
partner cu bo tin mester? Nos sa e 
caminda di cana y loke nos no sa, 
nos tin contactonan pa por haya e 
informacion’. 
Malmberg 
tin 
hopi plannan 
fantastico. El a tuma contacto caba 
cu Camara di Comercio. Pa medio di 
Camara por invita cierto ramonan 
di industria pa haya informacion 
specifico. Tambe pa scolnan y 
organisacionnan e portanan di 
Europahuis ta hancho habri. ‘Nos 
por mustra studiantenan riba e 
posibilidadnan di intercambio pa 
medio di e programanan di Da 
Vinci of Erasmus’. 


ATIA tabatin un lunch cu un 
delegacion di Brazil bou guia di e 
director ehecutivo di e industrianan 
di e estado di Sao Paulo, sr.Roberto 
Da Fonseca den Europahuis na 
unda nan a haya un splicacion di 
Ministernan Sevinger y Hooyboer- 
Winklaar riba e desaroyo di Aruba, 
e puntonan strategico cu ta haci 
Aruba un gateway pa Europa y 
America. E delegacion di Brazil 
cu tabatin un encuentro cu Prome 
Minister Eman tambe a keda 
impresiona cu e presentacion y 
e operacion di Europahuis den e 
centro di inovacion y tambe di TNO 
cu lo ta operando for di Aruba pa 
duna servicio den region. 


Europahuis, un centro di informacion 
pa comunidad y empresanan 
Unda Aruba ta topa cu Europa 


di Minister Hulandes Donner 
y centenares di Arubianonan 
orguyoso, tabata spectacular. E 
metanan di Europahuis no ta 
menos spectacular. Un institucion 
manera Europahuis na Aruba 
ta nifica beneficionan grandi pa 
Aruba y su hendenan. Mes un 
anochi cu Piebalgs a haci e apertura 
el a haci entrega tambe di 22 miyon 
pa mehoracion di enseñansa en 
general na Aruba. Un tremendo 
comienso. 
Algun dia despues di e apertura 
Malmberg ta masha ocupa cu tur 
sorto di cos. ‘Nos por a muebla e 
luga na tempo y e foldernan ta cla 
mescos tambe e otro rekisitonan. 


Awor e trabao mes ta cuminsa 
pa laga e comunidad di Aruba sa 
kende nos ta y kico nos ta haci’. 


Europahuis ta un centro na 
unda por haya informacion di 
Europa. ‘Nos ta un sorto di luga 
di encuentro. Where Aruba meets 
Europa. Gobierno kier mehora e 
relacionnan sigur pa duna sosten 
na economia y nos por duna un 
man den esaki’. Europahuis ta 
traha riba diferente tereno. ‘Aruba 
dor di Reino tin un laso cu Europa. 
E paspoort di Reino Hulandes ta 
haci Arubianonan ciudadanonan 
Europeo. Nos por duna mas 
claridad riba esaki, splica kico ta e 
derecho y obligacionnan cu esaki 
ta trece cu ne’, asina Malmberg a 
duna di conoce. 
Malmberg tin un otro meta mas 
su dilanti cu Europahuis. E kier 
trece grupo di hendenan hunto 
pa papia riba e bentaha di Europa 
pa loke ta e futuro di Aruba. 
‘Nos ta un isla chikito y esaki 
tin su limitacionnan. Toch nos 
kier engrandece e crecemento 
economico y e prosperidad di e 
comunidad. Di unda bo ta saca e 
crecemento ey? Den Europa tin 
un cantidad di posibilidad, pero 
aki e hendennan no ta mucho 
consciente di esey. Esaki ta e tarea 
di Europahuis, esta pa mustra kico 
tur ta posibel’. 
Negoshi y empresarionan por acudi 
na Europahuis pa haya sosten. ‘Pa 
medio di nos nan ta haya entrada na 


di e facilidadnan di pre-clearance y 
pre-inspection. Pa paisnan Latino- 
Americano Aruba ta sirbi como un 
‘hub’ den nan biahe pa Merca. Pa 
por traha den tur trankilidad, na 
aeropuerto Reina Beatrix tin un 
espacio grandi aparta pa imigracion 
y aduana Mericano por funciona. 
Merca ta keda semper cu e ultimo 
responsabilidad. 


Mirando cu for di Aruba tin hopi 
hende ta biaha pa Hulanda y demas 
paisnan Europeo Prome Minister 
Eman a tene un reunion cu sra. 
drs. Loes Mulder, director general 
di IND y sr. Gerritsen pa mira kico 
e posibilidadnan ta pa Aruba por 
haya e mesun facilidad di pre- 
clearance y pre-inspection ora di 
biaha pa Hulanda y otro paisnan 
Europeo (inter-Schengen). 


Eman a splica detayadamente con 
henter e proceso di pre-clearance 
y pre-inspection Mericano ta 
bayendo na Aruba. Sr. Gerritsen 
tabata na Aruba net un siman 
prome y a bishita e departamento 
aki na aeropuerto Reina Beatrix 
y ya tabata bon na altura con e 
facilidad aki ta funciona. Eman 
a bisa cu un pre-inspection na 
Aruba pa vuelonan pa Europa no 
mester ta algo dificil mirando cu 
aki ta trata di e mesun pasaporte y 
cu nos tin e mesun condicionnan. 
Algo cu sigur mester ta garantisa 
ta privacidad di e hendenan. Pre- 
clearance 
automaticamente 
ta 
sigui despues. 
Despues cu ambos partido a discuti 
ampliamente e peticion di Aruba, 
sra. Mulder a mustra gran interes y 
no ta mira mucho barera den 


caminda pa Aruba haya e facilidad 
aki. E ta para masha positivo 
pa loke ta e peticion di Eman. E 
funcion di ‘gateway’ di Aruba pa 
Europa y Latino y America Central 
tambe ta hunga un rol eminente 
den e decision cu mester wordo 
tuma. Sigur awor cu economianan 
cresciente manera Colombia y 
Brasil, e facilidad di pre-inspection 
y pre-clearance na Aruba ta di gran 
importancia. 

E prome grupo di hoben cu 
ta participa den e programa 
‘Formacion Social’ a cuminsa 
cu nan training militar. Tur ta 
hobennan masha motiva, asina 
nan guia Capitan Werleman a bisa. 
Prome Minister Eman, kende 
ta e motor incansabel tras di e 
proyecto fantastico aki hunto cu 
su colega Minister Sevinger den 
presencia di Comandante Hofma 
y otro militarnan a haci un bishita 
na e hobennan aki na nan lugar di 
campamento. Por a mira e tentnan 
den cua nan ta drumi e siman aki 
y asina siña comparti cu otro. E 
hobennan mes tabata haciendo 
nan ehercisio diario riba un tereno 
un poco mas leu. 
Despues di a mira e avansenan 
di e grupo tur presente a keda 
impresiona con nan a adapta 
asina lihe caba na nan rutina 
diario. Prome Minister Eman cu e 
rugzak di un di nan riba su lomba 
a dirigi su mes na e hobennan cu 
palabranan di animacion. E grupo 
di hoben bisti cu uniform y para 
den postura militar den e solo 
cayente a scuche cu tur atencion 
y respet. Eman ‘Boso a scoge pa ta 
parti di e trayecto Formacion Social 


importante aki. Mi ta cargando 
un di boso rugzak pa mi sinti y 
comparti cu boso e responsabilidad 
cu boso ta bay carga den tur 
sentido. E peso di boso rugzak 
ta e peso di responsbilidad cu ta 
literalmente riba boso lomba. Un 
responsabilidad pa trece un cambio 
den direccion di boso bida. Nos tin 
hopi confiansa den boso. Corda 
haci un oracion mainta tempran ora 
boso lanta pa pidi guia y sabiduria. 
Nos tambe ta haci esaki. Mescos 
cu nos tin un responsabilidad pa 
nos pais, boso tambe tin esaki pa 


Proyecto ‘Formacion Social’ 


Prome grupo di hoben motiva y den pleno ehercisio 


boso pais y boso famia. Hunto cu 
boso propio boluntad y guia di nos 
Creador boso sigur lo triunfia den 
e proceso aki’. Na final Eman a bisa 
e hobennan pa sigui y obedece e 
direccion di Capitan Werleman y 
e otro lidernan cu ta instrumental 
den e proceso aki. 


Durante e bishita aki Comandante 
Hofma 
di 
MariniersKazerne 
tabata presente pa e tambe mira 
con e hobennan ta avansando. 
Comandante Hofma hunto cu 
MariniersKazerne 
ta 
esencial 


den henter e trayecto aki y sin 
nan sosten e proyecto no tabata 
posibel. 
Comandante Hofma a bisa e 
hobennan cu nan a cuminsa cu 
e trayecto social. ‘Mi kier felicita 
boso cu boso escogencia y na mes 
momento desea boso hopi exito. 
Boso tabatin e curashi pa a tuma 
a reto aki. E reto aki boso a tume 
hunto. Den e prome periodo aki 
boso ta yega mas cerca di otro. Un 
proceso di crecemento ta tuma 
lugar. Boso ta bay sostene otro. Den 
e periodo aki boso lo mira sero y 
bahadanan. Boso tur lo haya un dia 
cu cosnan ta mustra menos bon. 
E ora ta importante cu e forsa di 
e grupo ta bin ariba y bo ta yuda 
bo ‘buddy’ den temponan dificil. 
Tur esaki cu e meta boso dilanti pa 
caba cu e fase militar aki pa sigui 
cu boso formacion profesional cu 
oportunidad pa drenta mercado 
laboral. Nos tur hunto tin cu 
percura pa esaki’. Despues di e 
palabracion di motivacion aki el 
puntra e hobennan ‘Nos ta bay 
percura pa logra e meta?’ y den 
coro tur a conteste cu un “Si” 
masha duro mes. 


Na luna di Juni 2010 e team 
encarga cu e trabou di BoBario cu 
ta cay bou Ministerio di Asuntonan 
General a cuminsa cu anochinan 
di informacion den varios bario 
na Aruba. Esaki relaciona cu 
implementacion di participacion 
di habitantenan den e barionan. 
Durante e anochinan aki a scucha 
e preocupacion di e habitantenan 
y tene hopi cuenta cu nan opinion 
y e disponibilidad pa yuda den 
nan bario. Gobierno di su banda a 
priminti di lo percura pa e barionan 
haya lus, cu e casnan di pueblo den 
e barionan wordo pinta, cu lo pone 
klinkers, percura pa lugarnan di 
recreo, caminda pa core bais, mata 
y hopi mas. Nos ta un aña y mei 
mas leu y masha hopi a wordo haci 
den e barionan na Aruba. 


Na luna di Juli aña pasa e team 
BoBario hunto cu FCCA a organisa 
e prome wega di Pannabol den e 
bario di Madiki cu a sigui den otro 
barionan y a resulta un exito rotundo. 


Grandi y chikito a participa cu un 
sentimento grandi di solidaridad. 
Despues Prome Minister Mike 
Eman a bin cu e iniciativa pa laga 
e hobennan di e barionan mes verf 
e casnan di pueblo y asina haya 
un entrada modesto cu ta yuda 
nan den cumpra loke nan mester. 
FCCA, un partner integral di e 
proyecto BoBario a wordo aserca y 
a bay di acuerdo pa guia e proceso 
aki. Un tremendo iniciativa cu 
resultado positivo. Centenares 
di cas den tur bario na Aruba a 
wordo pinta y a haya un fachada 
nobo cu diseño di arte. Prome 
Minister Mike Eman ‘Nos a tuma 
e responsabilidad aki hopi na serio. 
Cu trabao serio y analises profundo 
a prepara un plan integral pa Aruba 
y un equipo di profesionalnan cu 
por carga e retonan nobo di nos 
pais, cu por uni nos comunidad 
cu un apelacion riba su miho 
instintonan pa servicio nacional, 
pa realisa metanan mas noble cu 
ta transcende desaroyo economico. 


E lineanan invisibel di felicidad, 
amor y respet comparti ta forma 
e fibranan cu ta mara un sociedad 
hunto expresa den palabranan 
manera 
famia, 
comunidad, 
bario, bisiña, orguyo civico y 
amistad. Esaki ta e fundeshi di un 
sociedad’ 


Bario modelo 
E bario di Juwana Morto a haya un 
apariencia completamente nobo. 
Masha hopi trabao y riba tur tereno 
a wordo haci pa converti e lugar 
desola y neglisha pa añanan den un 
bario vibrante, un bario modelo, 
un bario di habitantenan orguyoso. 
Un bario cu nos Mahestad Reina 
Beatrix hunto cu Prins di Oranje 
y Princesa Maxima cana den dje 
y a mira e cambionan grandi cu 
Gabinete Mike Eman den poco 
tempo, pero cu un vision enorme 
a realisa. 
Prome Minister Mike Eman ta 
masha contento con e proyecto 


Juwana Morto a bay como un di e 
prome proyectonan di renobacion 
di bario pa cuminsa cu ne. Eman 
‘E habitantenan a haya un cas, 
pero no un vivienda. Di algun luna 
caba a inicia e proceso caminda 21 
bario na Aruba ta bay conoce un 
transformacion grandi. Cosnan 
basico, manera mata, luz, acera, un 
cura y un dak cu no ta di asbesto 
ta wordo realisa’. E cambio di e 
daknan di asbesto den shingles a 
tuma lugar den forma rapido den 
algun cas den Juwana Morto y riba e 
daknan nobo ELMAR NV a pone un 
sistema di energia solar. Mientras 
cu e trabou di renobacion ta sigui 
den e barionan di Juwana Morto 
y De Vuyst, pronto ta toca turno 
na barionan di Seroe Patrishi, 
Village y Madiki cu ta bay wordo 
completamente renoba mescos 
cu Juwana Morto y de Vuyst. Un 
pa un e barionan na Aruba ta 
hayando e cambionan necesario pa 
e habitantenan por biba un bida di 
calidad. 


Prioridad di Gabinete Mike Eman ta enfoca riba renobacion integral di 21 bario 

Minister Plenipotenciario sr. Edwin Abath a atende e ceremonia 
na Den Haag den cuadro di Dia Internacional di AIDS. Tambe 
presente tabata Minister Plenipotenciario di St. Maarten sr. Mathias 
Voges. E conmemoracion a keda habri pa diputado pa Salubridad 
Publico di municipio di Den Haag sr. Rabin Baldewsingh. 
Parti di e conmemoracion ta un exposicion di e artista Ciska de 
Hartogh y e aña aki e exposicion a hiba e titulo di “We geven 
AIDS-slachtoffers een gezicht” (Nos ta duna e victimanan di 
AIDS un cara. 


Banda di e mayornan, rumannan 
y demas famia di Gregory, un 
multitud grandi tambe a atende 
e ceremonia pa tuma despedida 
di un pelotero hoben, pero grandi 
den su aporte na baseball tanto na 
Hulanda, como na Merca. Tambe 
tabata tin representantenan di e 
bond di baseball Hulandes KNBSB, 
coach y hungadornan di e seleccion 
di Hulanda di baseball cu na 
October a logra e titulo di Campeon 
Mundial na Panama. Dominee Keith 
Louis a habri e ceremonia y a tene 
esaki na Ingles, principalmente pa 
e coleganan di Gregory Halman 
di Seatle Mariners cu tabata pre- 
sente. Despues Gregory Halman 
a keda recorda den palabra y den 
musica. 
Gregory Halman, un hoben di 24 
aña y di origen Arubiano, a perde 
su bida despues di un incidente 
di hincamento den un cas na 
Rotterdam. 


Entiero di Gregory Halman 


Minister Plenipotenciario sr. Edwin Abath a atende e ceremonia di entiero di e hungador di baseball Gregory 
Halman cu a tuma lugar na Driehuis. 


Minister 
Plenipotenciario 
sr. 
Edwin Abath y su distinguida 
esposa Dynia Abath-Muller a 
haci un bishita cerca e pareha 
De Wit. Sr. Wim de Wit – kende 
conhuntamente cu su otro ruman 
homber – a cuminsa cu e tienda di 
buki De Wit Stores na Aruba. 


antaño. Tambe un ehemplar 
historico ta e buki compila y scirbi 
pa Johan Hartog na ocacion di 125 
aña di existencia di S.E.L. Maduro 
& Sons. E buki aki cu a keda publica 
na 1962, ta conta e storia di famia 
Maduro y un album fotografico di 
Curaçao di 1837 pa 1962. 


Buki historico entrega na Minister Abath 


E pareha De Wit a invita sr. Abath 
y su esposa na nan cas na Rijswijk 
pa haci entrega di algun bukinan 
historico na e mandatario. 


Un di e bukinan ta e buki Aruba 
– zoals het was zoals het werd 
(Aruba – con e tabata ta y con ela 
bira) scirbi pa dr. Johan Hartog. 
Tambe sr. De Wit a haci entrega 
di un ehemplar di e buki “Aruba 
in oude ansichten” cu ta contene 
potretnan di Aruba den un epoca 


Sr. Abath a gradici sr De Wit pa 
e donacion aki y a bisa cu sigur e 
bukinan historico aki lo haya un 
lugar especial den Cas di Aruba. E 
mandatario a keda contento cu e 
recepcion caluroso cu e y su señora 
a ricibi y a bisa di ta contento pa 
tende di personanan cu aunque cu 
nan no a nace na Aruba, semper 
a keda cu un amor grandi pa nos 
isla y alabes nan ta mira atras cu 
alegria ariba e periodo cu nan a 
biba na Aruba. 


Dia Internacional di AIDS 

Minister Plenipotenciario 
sr. Edwin Abath a ricibi for 
di man di autor di e buki 
sr. dr. Mito Croes e promer 
ehemplar di e buki 
“Op weg naar de Status 
Aparte, de laatste etappe” 
(Na caminda pa Status 
Aparte, e ultimo etapa). 


Den e buki cu a keda 
publica na Wolf Legal 
Publisher e autor ta 
describi y analysa e 
desaroyonan den Reino y 
principalmente na Aruba, 
cu a conduci na 
realisacion y continuacion 
di e Status Aparte. 
Den e buki ta enfoca 
principalmente ariba e 
desaroyonan despues 
di 1970. 


Intersadonan por ordo e buki 
via e email adres: 
historiastatusaparte@gmail.com 


Buki “Op weg naar de Status Aparte, de laatste etappe” 


